AUTOMOBILIO ĮSIGIJIMO TECHNINĖ SPECIFIKACIJA
1. Bendra informacija ir pirkimo objektas
1.1. Pirkimas „Automobilio įsigijimas“ (toliau – Pirkimas) vykdomas Lietuvos Hidrometeorologijos Tarnybos prie Aplinkos Ministerijos reikmėms, adresu Oršos g. 8, LT-09300 Vilnius, Lietuva.
1.2 Pirkimo aprašymas – Šiuo Pirkimu siekiama įsigyti naują, patikimą ir funkcionalų lengvąjį automobilį (M1 kategorijos). Automobilis bus naudojamas tarnybinėms ir ūkinėms reikmėms, todėl jam keliami aukšti patikimumo, talpumo ir ekonominės klasės reikalavimai. Pirkimas vykdomas, siekiant užtikrinti patikimą ir nepertraukiamą LHMT veiklos palaikymą. Automobilis turi atitikti ES standartus.
1.3 Pirkimo objektas – Lengvasis automobilis (M1 kategorija) – 1 vnt.
1.4 Pirkimo tikslas – Įsigytas automobilis turi užtikrinti patikimą ir efektyvų įstaigos darbuotojų mobilumą bei krovinių gabenimą.
1.5 Pristatymo terminas – Automobilį pristatyti adresu  Oršos g. 8, LT-09300 Vilnius, Lietuva ne vėliau kaip iki 2026 m. kovo 31 d.

2. Techniniai reikalavimai automobiliui
2.1 Automobiliui keliami minimalūs techniniai reikalavimai pateikiami 1 lentelėje. Siūlomi parametrai turi būti lygiaverčiai ar geresni nei nurodyti reikalavimai.
2.2 Tiekėjas teikdamas pasiūlymą privalo užpildyti žemiau pateiktą lentelę įrašydamas joje konkrečias siūlomos prekės charakteristikas (reikšmes), o kur jų įrašyti negalima –nurodyti/aprašyti reikalavimo atitikimą. Siūlomas automobilis privalo atitikti visus 1 lentelėje nurodytus privalomuosius reikalavimus. Šių reikalavimų neatitinkantys pasiūlymai bus atmetami kaip neatitinkantys pirkimo sąlygose nustatytų reikalavimų.

1 lentelė: Automobiliui keliami techniniai reikalavimai
	Eil. Nr.
	Reikalavimai
	Minimalūs reikalavimai
	Siūlomo automobilio parametras ir parametro reikšmė
(pildo Tiekėjas)

	BENDRI PARAMETRAI
	

	1.1
	Automobilio gamintojas/markė/ modelis
	Nurodyti gamintoją, tikslų modelį ir markę. 
	(Automobilio gamintojas, markė ir modelis)
(Internetinė nuoroda su gamintojo pateiktomis techninėmis charakteristikomis arba kiti technines charakteristikas patvirtinantys dokumentai)


	1.2.
	Kategorija
	M1 (nereikalaujanti kelių mokesčio), iki 3,5 t bendrosios masės.
	

	2.
	Būklė
	Automobilis turi būti naujas, neeksploatuotas.
	

	3.
	Pavara
	Priekinių ratų pavara arba visų ratų pavara.
	

	4.
	Kėbulo tipas
	Vienatūris arba universalas su padidintu tūriu (SUV, Combi arba vienatūris).
	

	5.
	Vairas
	Vairas kairėje pusėje su vairo stiprintuvu.
	

	6.
	Atsarginis ratas arba gamyklinis ratų remonto komplektas
	Atsarginis ratas, raktas rato nuėmimui ir kėliklis. Jei siūlomam modeliui gamintojas nenumato komplektavimo standartinio dydžio atsarginiu ratu, vietoj atsarginio rato, rakto rato nuėmimui ir kėliklio, automobilis turi būti sukomplektuotas gamykliniu ratų remonto komplektu (oro kompresorius, specialūs klijai).
	

	7.
	Durų užraktas
	Gamyklinis centrinis visų durų užraktas su nuotoliniu valdymu ir „Kasko“ draudimo reikalavimus atitinkančia apsaugos sistema. Mažiausiai du užvedimo rakteliai su centrinio užrakto nuotolinio valdymo pulteliais.
	

	8.
	Kita įranga
	Medžiaginių arba guminių kilimėlių komplektas salone.
	

	9.
	Automobilio komplektacija
	Automobilis turi būti visiškai sukomplektuotas, su visais dokumentais bei priklausiniais: vaistinėle, gesintuvu, avariniu ženklu, šviesą atspindinčia liemene, transportavimo kilpa.
	

	VAIRAVIMO IR TECHNINIAI PARAMETRAI
	

	10.
	Variklio tipas
	Benzinas arba benzinas/elektra (Hibridas).
	

	11.
	Variklio galia
	Ne mažiau kaip 80 kW.
	

	12.
	Pavarų dėžė
	Mechaninė arba automatinė.
	

	13.
	Automobiliai privalo atitikti Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos  aplinkos ministro 2011 m. birželio 28 d. įsakymu Nr. D1-508, 2 priedo 10.1.1 papunktyje nurodytą minimalų aplinkos apsaugos kriterijų – atliekant pirkimus Lietuvos Respublikos alternatyviųjų degalų įstatymo 15 straipsnio 1 dalyje nustatytais atvejais ir atsižvelgiant į šio įstatymo 15 straipsnio 3, 4 ir 5 dalyse pirkimams nustatytus reikalavimus, perkama transporto priemonė suprantama kaip apibrėžta Alternatyviųjų degalų įstatymo 2 straipsnio 23 ir (ar) 36 dalyse, išskyrus šio įstatymo 15 straipsnio 7 dalyje nurodytas transporto priemones. (Aktualioje redakcijoje, t. y. šiuo metu galiojančioje teisės akto redakcijoje Alternatyvių degalų įstatymo 2 straipsnio 23 dalis yra 2 straipsnio 16 dalis, 2 straipsnio 36 dalis yra 2 straipsnio 23 dalis).
	Siūloma transporto priemonė turi atitikti Lietuvos Respublikos alternatyviųjų degalų įstatymo 2 straipsnio 16 dalis –  Netarši transporto priemonė – M1, M2 arba N1 kategorijos transporto priemonė, kurios išmetamo CO2 kiekis neviršija 50 g/km, o realiomis važiavimo sąlygomis išmetamų teršalų kiekis neviršija 80 procentų ribinės vertės, nustatytos 2007 m. birželio 20 d. Europos Parlamento ir Tarybos reglamente (EB) Nr. 715/2007 dėl variklinių transporto priemonių tipo patvirtinimo atsižvelgiant į išmetamųjų teršalų kiekį iš lengvųjų keleivinių ir komercinių transporto priemonių (Euro 5 ir Euro 6) ir dėl transporto priemonių remonto ir priežiūros informacijos prieigos.
	Pateikiami gamintojo techniniai dokumentai, tiekėjo deklaracija arba kiti lygiaverčiai įrodymai.

	14.
	Kablys
	Privaloma (sumontuotas).
	

	TALPUMAS IR FUNKCIONALUMAS
	

	15.
	Sėdimų vietų skaičius
	Ne mažiau kaip 5.
	

	16.
	Durų skaičius
	Ne mažiau kaip 5.
	

	17.
	Bagažinės tūris
	Ne mažiau kaip 700 litrų, matuojant pagal VDA metodiką, 5 sėdimų vietų konfigūracijoje.
	

	18.
	Matmenys
	Automobilio ilgis 4600 mm (+- 200 mm)
	

	KOMFORTAS IR SAUGA
	

	19.
	Klimato kontrolės sistema
	Automatinis oro kondicionierius.
	

	20.
	Automobilio valdymo ir saugumo sistemos
	Vairuotojo ir keleivio oro saugos pagalvės. Galvos atramos ir saugos diržai vairuotojo ir visoms keleivių vietoms. Elektroninė stabilizavimo sistema (ESP), stabdžių antiblokavimo sistema (ABS).
	

	21.
	Parkavimo pagalba
	Privaloma (be arba su vaizdo atvaizdavimu 
salone esančiame ekrane).
	

	22.
	Laisvų rankų įranga
	Laisvų rankų įranga su mobiliojo telefono sąsaja.
	

	23.
	Ratlankiai
	Skardiniai arba lengvojo lydinio ratlankiai.
	

	24.
	Audio sistema
	Skaitmeninė radijo sistema su ne mažiau kaip 4 garsiakalbiais.
	

	25.
	Padangos
	Automobilis turi būti pateiktas su vasarinių padangų komplektu. Tiekėjas papildomai turi pateikti vieną komplektą naujų žieminių padangų, atitinkančių gamintojo reikalavimus.
	

	
	Reikalavimai garantinei priežiūrai ir aptarnavimui

	26.
	Garantija automobiliui
	ne trumpiau 36 mėn.
	



3. Reikalavimai dokumentacijai ir perdavimui
3.1 Tiekėjas privalo parengti ir Perkančiajai organizacijai perduoti:
2 lentelė: Reikalavimai išpildomajai dokumentacijai
	Eil. Nr.
	Dokumentacija

	1.
	Automobilio techninė dokumentacija (naudojimo instrukcija lietuvių kalba, priežiūros knygelė).

	2.
	Techninio paso kopija (patvirtinanti M1 kategoriją, variklio galingumą ir t.t.).

	3.
	Pateikto automobilio techninių parametrų atitikties deklaracija (patvirtinanti, kad automobilis atitinka visus 1 lentelės reikalavimus.

	4.
	Garantijos raštas (patvirtinantis 36 mėnesių garantiją).

	5.
	Perdavimo–priėmimo aktas.



3.2 Apmokymai –  Ne mažiau 3  LHMT darbuotojų automobilio perdavimo-priėmimo metu turi būti apmokyti, kaip juo naudotis, jį valdyti, prižiūrėti.

Pastabos:
1. Jeigu apibūdinant pirkimo objektą techninėje specifikacijoje ar kituose pirkimo dokumentuose nurodytas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, sertifikatai, standartai, protokolai, turi būti laikoma, kad kiekviena tokia nuoroda yra pateikta su žodžiais „arba lygiavertis“. 
2. Jeigu apibūdinant pirkimo objektą techninėje specifikacijoje ar kituose pirkimo dokumentuose nurodytas standartas, techninis liudijimas ar bendrosios techninės specifikacijos (Europos standartą perimantis Lietuvos standartas, Europos techninio įvertinimo patvirtinimo dokumentas, informacinių ir ryšių technologijų bendrosios techninės specifikacijos, tarptautinis standartas, kitos Europos standartizacijos organizacijų nustatytos techninių normatyvų sistemos, nacionaliniai standartai, nacionaliniai techniniai liudijimai arba nacionalinės techninės specifikacijos, susijusios su darbų projektavimu, sąmatų apskaičiavimu ir vykdymu bei prekių naudojimu), turi būti laikoma, kad kiekviena tokia nuoroda yra pateikta su žodžiais „arba lygiavertis“.

